825 de noi cazuri de rujeolă s-au înregistrat în România în ultima săptămână, iar o fetiță în vârstă de un an şi două luni, nevaccinată, a murit din cauza bolii, anunță Institutul Național de Sănătate Publică.
Fetița care a murit de rujeolă a fost contact cu sora sa, și ea cu simptomatologie sugestivă de rujeolă, potrivit INSP.
În perioada 1 ianuarie 2023 - 17 martie 2024 s-au înregistrat în țara noastră 8.845 de cazuri de rujeolă, dintre care 825 numai în ultima săptămână.
De asemenea, de la începutul anului s-au înregistrat în România 9 decese din cauza bolii.
Cele mai multe îmbolnăviri s-au înregistrat în judeţele Braşov - 1.397, Mureş - 1.041 şi în Bucureşti - 1.073.
În perioada 6 decembrie 2023 - 17 martie 2024, conform datelor extrase din Registrul Electronic Național de Vaccinări, au fost utilizate 97.806 de doze de vaccin ROR, dintre care 15.759 de doze utilizate pentru copii cu vârste între 9 şi 11 luni.
Foto: Dreamstime.com.